อู๋ เหล่ย์ (นักฟุตบอล)

อู๋ เหล่ย์ (; เกิดวันที่ 19 พฤศจิกายน ค.ศ. 1991) เป็นนักฟุตบอลชาวจีน ปัจจุบันลงเล่นในตำแหน่งปีกซ้าย ให้กับเซี่ยงไฮ้พอร์ต  และทีมชาติจีน

อู๋เป็นผู้ทำประตูสูงสุดตลอดกาลของเซี่ยงไฮ้ เอสไอพีจี ที่ 169 ประตู และเป็นผู้เล่นที่ทำประตูได้มากเป็นอันดับที่สองในไชนีสซูเปอร์ลีกที่ 102 ประตู อู๋ยังทำสถิติเป็นผู้เล่นอายุน้อยที่สุดที่ลงเล่นในลีกอาชีพจีนด้วยวัยเพียง 14 ปี 287 วัน

 ชีวิตช่วงต้น 
อู๋ เหล่ย์ เกิดที่หนานจิง และเริ่มเล่นฟุตบอลตั้งแต่อายุยังน้อย เขาถูกปฏิเสธโดยเจียงซูเซนตีเนื่องด้วยเหตุผลว่าเขาตัวเล็กเกินไป อู๋ได้รับจดหมายแนะนำจากหลี หงปิง อดีตนักฟุตบอล ทำใหเขาเดินทางไปเซี่ยงไฮ้เพื่อสมัครเข้าศูนย์ฝึกซ้อมฟุตบอลเกิ่นเป่าใน ค.ศ. 2003 หลังจากที่อู๋ได้ลองฝึกซ้อม ซู เกิ่นเป่า ผู้ก่อตั้งและเจ้าของศูนย์ฝึก ได้ตัดสินใจรับอู๋เข้าสู่ศูนย์ฝึกแห่งนี้ ต่อมาใน ค.ศ. 2005 อู๋และเพื่อนร่วมทีมหลายคนได้ย้ายไปสโมสรเซี่ยงไฮ้ตะวันออกไกล ซึ่งมีซู เกิ่นเป่า เป็นผู้ร่วมก่อตั้ง上海东亚足球俱乐部介绍   at eafc.online.sh.cn 02-12-2010 Retrieved 14-06-2012

 สโมสรอาชีพ 
 เซี่ยงไฮ้ เอสไอพีจี 
อู๋ เหล่ย์ เริ่มต้นอาชีพฟุตบอลกับเซี่ยงไฮ้ เอสไอพีจี สโมสรในลีกระดับสาม เขาลงเล่นนัดแรกให้แก่สโมสรเมื่อวันที่ 2 กันยายน ค.ศ. 2006 ในนัดที่พ่ายแพ้ต่อยูนนานหลีเจียงตงป่า 5–3 ทำให้เขากลายเป็นผู้เล่นอายุน้อยที่สุดที่ลงเล่นในลีกฟุตบอลอาชีพจีน ด้วยวัยเพียง 14 ปี 287 วัน乙级也有上海德比：武磊上场创纪录 东亚遗憾负东巴 at sports.sina.com.cn 3 September 2006 Retrieved 8 September 2012 เขามีส่วนช่วยให้สโมสรชนะเลิศลีกระดับสามและเลื่อนชั้นสู่ลีกระดับสองหลังจบฤดูกาล 2007 เขาทำประตูแรกให้แก่สโมสรเมื่อวันที่ 30 สิงหาคม ค.ศ. 2008 ช่วยให้ทีมเอาชนะชิงเต่าไหหลีเฟิง 2–0 เขาจึงกลายเป็นผู้เล่นอายุน้อยที่สุดอันดับที่สองที่ทำประตูในลีกฟุตบอลจีน ด้วยวัยเพียง 16 ปี 289 วัน เป็นรองเพียง Cao Yunding ที่ 47 วัน东亚小将刷新联赛纪录 中国马拉多纳前途无量 at sports.qq.com 2 September 2008 Retrieved 8 September 2012

อู๋ทำแฮตทริกเมื่อวันที่ 2 มิถุนายน ค.ศ. 2013 ช่วยให้เอาชนะเซี่ยงไฮ้เฉินซิน 6–1 ทำให้เขากลายเป็นผู้เล่นอายุน้อยที่สุดอันดับที่สองที่ทำแฮตทริกบนลีกสูงสุด上海德比爆大冷 武磊成中超最年轻帽子戏法球员  at sports.163.com 3 June 2013 Retrieved 4 June 2013 เขาทำแฮตทริกที่สองของฤดูกาลเมื่อวันที่ 18 สิงหาคม ค.ศ. 2013 ช่วยให้เอาชนะเทียนจินเทตา 3–2 และทำแฮตทริกที่สามของฤดูกาลเมื่อวันที่ 27 กันยายน ค.ศ. 2013 ช่วยให้เอาชนะชิงเต่าจูหนุน 6–1 ต่อมาในวันที่ 31 กรกฎาคม ค.ศ. 2016 อู๋กลายเป็นผู้เล่นชาวจีนคนแรกในรอบสองปีที่ทำแฮตทริกในไชนีสซูเปอร์ลีก นัดที่เสมอกับกวางโจว อาร์แอนด์เอฟ 3–3 วันที่ 18 มีนาคม ค.ศ. 2018 เขาทำสี่ประตูช่วยให้ทีมเอาชนะกวางโจว อาร์แอนด์เอฟ 5–2 ทำให้เขากลายเป็นผู้เล่นชาวจีนคนที่สองที่ทำคนเดียวสี่ประตูในเกมลีกต่อจาก Li Jinyu ในฤดูกาล 2018 อู๋ทำสถิติเป็นผู้เล่นที่ทำประตูสูงสุดตลอดกาลในไชนีสซูเปอร์ลีกที่ 102 ประตู เขาได้รับรางวัลรองเท้าทองคำจากการทำ 27 ประตูต่อฤดูกาล ทำให้เขากลายเป็นผู้เล่นชาวจีนคนที่สองที่ได้รับรางวัลนี้ต่อจาก Li Jinyu เขายังได้รับรางวัลนักฟุตบอลแห่งปีของสมาคมฟุตบอลจีน ทำให้เขากลายเป็นผู้เล่นชาวจีนคนแรกที่ได้รับรางวัลนี้นับตั้งแต่ปี 2007

 อัสปัญญ็อล 
วันที่ 28 มกราคม ค.ศ. 2019 อู๋ย้ายไปอัสปัญญ็อลในลาลิกาด้วยค่าตัวประมาณ 2 ล้านยูโร官方证实武磊转会费为200万欧 最新身价350万欧 at sina.com 1 February 2019 Retrieved 1 February 2019 เขาเซ็นสัญญาสามปีโดยมีตัวเลือกในการขยายสัญญาเพิ่มอีกหนึ่งปีWu Lei, new player of RCD Espanyol at rcdespanyol.com 28 January 2019 Retrieved 28 January 2019 เขาลงเล่นให้แก่สโมสรเมื่อวันที่ 3 กุมภาพันธ์ ค.ศ. 2019 ในนัดที่เสมอกับบิยาร์เรอัล 2–2 โดยลงเล่นเป็นเป็นตัวสำรองแทนที่ Dídac Vilà ในนาทีที่ 77 นัดนั้นมีผู้เข้าชมในจีนกว่า 40 ล้านคน เขากลายเป็นผู้เล่นชาวจีนคนที่สองที่ได้ลงเล่นในลาลิกาต่อจากชาง เฉิงตง วันที่ 9 กุมภาพันธ์ ค.ศ. 2019 เขาลงเล่นเป็นตัวสำรองและทำประตูจากลูกโทษ ช่วยให้เอาชนะราโยบาเยกาโน 2–1 ต่อมาในวันที่ 17 กุมภาพันธ์ ค.ศ. 2019 อู๋กลายเป็นผู้เล่นชาวจีนคนแรกที่ได้ลงเล่นในลาลิกาในฐานะตัวจริง ในนัดที่เสมอกับบาเลนเซีย 0–0 อู๋ทำประตูแรกให้แก่สโมสรเมื่อวันที่ 2 มีนาคม ค.ศ. 2019 ช่วยให้เอาชนะเรอัลบายาโดลิด 3–1 กลายเป็นผู้เล่นชาวจีนคนแรกที่ทำประตูในลาลิกา วันที่ 24 เมษายน ค.ศ. 2019 อู๋ทำประตูที่สองของเขากับสโมสรในนัดที่เสมอกับเซลตาบิโก 1–1 และในวันที่ 18 พฤษภาคม ค.ศ. 2019 อู๋ทำประตูช่วยให้ทีมเอาชนะเรอัลโซซิเอดัด 2–0

วันที่ 25 กรกฎาคม ค.ศ. 2019 อู๋ลงเล่นนัดแรกในยูฟ่ายูโรปาลีกในรอบคัดเลือกที่เอาชนะ Stjarnan 4–0 โดยลงเล่นเป็นตัวสำรองแทนที่เอสเตบัน กราเนโร หนึ่งเดือนถัดมา เขาทำประตูแรกในยูโรปาลีก ช่วยให้ทีมเอาชนะลูเซิร์น 3–0 ประตูของเขาที่เกิดขึ้นในนาทีที่ 3 นั้น เป็นประตูที่เร็วที่ของสุดของสโมสรในรายการระดับทวีป และเป็นประตูแรกในรายการระดับทวีปยุโรปที่ยิงโดยผู้เล่นชาวจีนนับตั้งแต่ปี 2013 วันที่ 3 ตุลาคม ค.ศ. 2019 อู๋เป็นผู้เล่นชาวจีนคนแรกที่ทำประตูในรายการระดับทวีปยุโรปที่ไม่ใช่รอบคัดเลือก ช่วยให้ทีมเอาชนะสโมสรกีฬากลางแห่งกองทัพบก มอสโก ไปได้ 2–0 วันที่ 4 มกราคม ค.ศ. 2020 อู๋กลายเป็นเล่นชาวจีนคนแรกที่ทำประตูใส่บาร์เซโลนา โดยเขายิงประตูตีเสมอให้แก่ทีมในนาที 88 ผลจบลงด้วยการเสมอ 2–2

 ทีมชาติ 
อู๋ถูกเรียกติดทีมชาติจีนรุ่นอายุไม่เกิน 20 ปีใน ค.ศ. 2009 และทำ 9 ประตูจากการลงเล่น 5 นัดในฟุตบอลเอเชียเยาวชนอายุไม่เกิน 19 ปี 2010 รอบคัดเลือก亚足联盛赞国青惊艳表现 称宿家军表现能得满分  at news.xinmin.cn 12 November 2009 Retrieved 8 September 2012 ผลงานในการทำประตูทำให้เขาถูกเรียกติดทีมชาติจีนในการแข่งขันฟุตบอลชิงแชมป์เอเชียตะวันออก 2010 โดยได้ลงเล่นนัดแรกให้แก่ทีมชาติชุดใหญ่เมื่อวันที่ 14 กุมภาพันธ์ ค.ศ. 2010 ช่วยให้เอาชนะฮ่องกงไปได้ 2–0Score Sheet(PDF) – EAFF : EAST ASIAN FOOTBALL FEDERATION at eaff.com 14 February 2010 Retrieved 8 September 2012

หลายเดือนถัดมา อู๋กลับมาลงเล่นให้แก่ทีมชาติรุ่นอายุไม่เกิน 20 ปีในการแข่งขันฟุตบอลเอเชียเยาวชนอายุไม่เกิน 19 ปี 2010 รอบสุดท้าย ซึ่งเขาได้ลงเล่น 4 นัดและทำ 2 ประตู ช่วยให้จีนเข้าถึงรอบก่อนรองชนะเลิศ เขาทำประตูแรกให้แก่ทีมชาติชุดใหญ่เมื่อวันที่ 28 กรกฎาคม ค.ศ. 2013 ช่วยให้เอาชนะออสเตรเลีย 4–3 ในอีสต์เอเชียนคัพ 2013

 ภาพลักษณ์ 
 รูปแบบการเล่น 
อู๋ได้รับการชื่นชมในด้านการทำประตูและการจ่ายลูกบอล เขาโดดเด่นในด้านความเร็ว โดยเฉพาะการเล่นเกมสวนกลับ เขายังเป็นผู้เล่นที่สามารถเล่นในตำแหน่งใดก็ได้ในแนวรุก แม้ว่าเขาจะเล่นในตำแหน่งกองหน้าเป็นหลัก แต่เขาก็เล่นในตำแหน่งปีกได้อีกด้วย

 คำวิจารณ์ 
ความกล้าในการทำประตูของอู๋ได้การชื่นชมจากอดีตผู้จัดการทีมอย่าง Gao Hongbo เขากล่าวว่า "อู๋มีความสามารถในการทำประตูมาแต่กำเนิด นั่นทำให้เขาเป็นผู้เล่นที่มีพรสวรรค์" ใน ค.ศ. 2013 อดีตครูฝึกของอู๋ Xu Genbao ซึ่งมีส่วนช่วยในการพัฒนาตัวเขา กล่าวว่า เขาเปรียบเหมือน "มาราโดนาของจีน" ผลงานของอู๋ในรายการโกปาเดลโซล 2013 ถูกจับตาโดยอูเลอ กึนนาร์ ซูลชาร์ ผู้จัดการของโมลเด ซูลชาร์กล่าวชื่นชมถึงความกล้าในการทำประตูของเขาว่า "เขาเป็นกองหน้าที่ดี ถ้าย้ายมาโมลเด ผมคิดว่าเขาจะพัฒนาตัวเองได้ดีขึ้นจนสามารถย้ายไปเล่นในอังกฤษได้ภายในหนึ่งปี"

การย้ายของอู๋จากเซี่ยงไฮ้ เอสไอพีจี ไปยังอัสปัญญ็อลในลาลิกา เมื่อวันที่ 28 มกราคม ค.ศ. 2019 ได้รับความสนใจจากสื่อจีนอย่างกว้างขวาง พีพีทีวี เจ้าของลิขสิทธิ์ลาลิกาในจีน เปิดเผยว่า แฟนชาวจีนกว่า 25 ล้านคนดูการแข่งขันนัดที่อัสปัญญ็อลเอาชนะเรอัลบายาโดลิด 3–1 ซึ่งเป็นนัดที่เขาทำประตูแรกให้แก่สโมสร

 สถิติอาชีพ 
 สโมสร 
武磊  at sodasoccer.com. Retrieved 1 November 2015
สโมสรฤดูกาลลีกถ้วยทวีปอื่น ๆระดับลงเล่นประตูลงเล่นประตูลงเล่นประตูลงเล่นประตูเซี่ยงไฮ้ เอสไอพีจี2006ไชนาลีกทู  –– 2007  –– 2008ไชนาลีกวัน244––2442009226––22620102310––23102011251220–27122012301700–30172013ไชนีสซูเปอร์ลีก271500–27152014281200–28122015301432–331620163014211074222201728206113547262018292741814129รวม2981511753213347169อัสปัญญ็อล2018–19ลาลิกา16300–1632019–20334321324982020–21เซกุนดาดิบิซิออน1100–11รวม508321326612รวมทั้งหมด3481592074515413181

 ทีมชาติ 

ทีมชาติปีลงเล่นประตูจีน2010102011002012002013102201410220151122016812017812018115201985รวมทั้งหมด6718

 ประตูในนามทีมชาติ 

 ลำดับ  วันที่  สนาม  คู่แข่งขัน  ประตู  ผล  รายการแข่งขัน 1.  28 กรกฎาคม 2013  Olympic Stadium, Songpa-gu, South Korea    4–1  4–3  2013 EAFF East Asian Cup 2.  15 พฤศจิกายน 2013  Shaanxi Province Stadium, Xi'an, China    1–0  1–0  เอเชียนคัพ 2015 รอบคัดเลือก 3.  4 กันยายน 2014  Anshan Sports Centre Stadium, Anshan, China    3–1  3–1  เกมกระชับมิตร 4.  14 ตุลาคม 2014  Helong Stadium, Changsha, China    2–0  2–1  เกมกระชับมิตร     13 ธันวาคม 2014  Chenzhou Olympic Sports Centre, Chenzhou, China    2–0  4–0  เกมกระชับมิตร1     3 มกราคม 2015  Campbelltown Sports Stadium, Campbelltown, Australia    3–1  4–1 เกมกระชับมิตร1 5.  16 มิถุนายน 2015  Changlimithang Stadium, Thimpu, Bhutan    2–0  6–0  ฟุตบอลโลก 2018 รอบคัดเลือก 6.  9 สิงหาคม 2015  Wuhan Sports Center Stadium, Wuhan, China    1–0  1–1  2015 EAFF East Asian Cup 7.  29 มีนาคม 2016  Shaanxi Province Stadium, Xi'an, China    2–0  2–0  ฟุตบอลโลก 2018 รอบคัดเลือก 8.  5 กันยายน 2017  Khalifa International Stadium, Doha, Qatar    2–1  2–1  ฟุตบอลโลก 2018 รอบคัดเลือก 9.  26 พฤษภาคม 2018  Jiangning Sports Center, Nanjing, China    1–0  1–0  เกมกระชับมิตร 10. 2 มิถุนายน 2018  Rajamangala National Stadium, Bangkok, Thailand    1–0  2–0  เกมกระชับมิตร 11.  2–0 12.  16 ตุลาคม 2018  Nanjing Olympic Sports Centre, Nanjing, China    2–0  2–0  เกมกระชับมิตร 13.  24 ธันวาคม 2018  Suheim bin Hamad Stadium, Doha, Qatar    1–1  1–2 เกมกระชับมิตร 14.  11 มกราคม 2019  Mohammed bin Zayed Stadium, Abu Dhabi, United Arab Emirates    1–0  3–0  เอเชียนคัพ 2019 15.  2–0 16.  10 กันยายน 2019  National Football Stadium, Malé, Maldives    2–0  5–0  ฟุตบอลโลก 2022 รอบคัดเลือก 17.  10 ตุลาคม 2019  Tianhe Stadium กว่างโจว จีน    2–0  7–0 18.  14 พฤศจิกายน 2019  Maktoum bin Rashid Al Maktoum Stadium ดูไบ สหรัฐอาหรับเอมิเรตส์    1–1  1–21:นัดการแข่งขันที่ไม่นับเป็นฟีฟ่า 'เอ' แมตช์

 เกียรติประวัติ 
เซี่ยงไฮ้ เอสไอพีจี
 ไชนีสซูเปอร์ลีก: 2018
 ไชนาลีกวัน: 2012
 ไชนาลีกทู: 2007

จีน
 East Asian Football Championship: 2010

รางวัลส่วนตัว
 Chinese Football Association Footballer of the Year: 2018
 Chinese Super League Golden Boot winner: 2018
 Chinese Super League Domestic Golden Boot winner: 2013, 2014, 2015, 2016, 2017, 2018
 Chinese Super League Team of the Year: 2014, 2015, 2016, 2017, 2018
 Chinese Footballer of the Year: 2018

อ้างอิง

แหล่งข้อมูลอื่น
 Player profile  at sports.online.sh.cn

หมวดหมู่:นักฟุตบอลชาวจีน
หมวดหมู่:นักฟุตบอลทีมชาติจีน
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลเซี่ยงไฮ้พอร์ต
หมวดหมู่:ผู้เล่นแอร์ราเซเด อัสปัญญ็อล
หมวดหมู่:กองกลางฟุตบอล
หมวดหมู่:ผู้เล่นในเอเชียนคัพ 2019
หมวดหมู่:บุคคลจากหนานจิง